sameerbanchhor/CHATTISGARHI-SENTENCES huggingface dataset:
छत्तीसगढ़ म खनिज बैपार बर गुजराती, पंजाबी, सिंधी, मारवाड़ी, मैथिली, बंगला, तिब्बती भाखा के बोलइया मन आइन अउ जरी जमा के इहाँ रहत घलोक हावय
बबका बंगेल ब्रिस्केट चल्लाह मन जेविश प्रकार के ब्यंजन आय
बैंक के बाहिर म पीपर पेड़ रहय तेन ह महीना के सुरूआत म पेंसनर मन के अड्डा रहय
गजानन स्वामी के एक ले सेक भजन आरती नवा जुन्ना दुनों किसम के गीत भजन चलथे गनपति पंडाल मन म
सब्बो जनजाति समुदाय मन अपन बोली भासा के बेवहार करथे अउ जंगली जिनगी जीथे
सेठ मानिकचंद ह रामू करा ले चाबी लेके अपन ज्वेलरी के दुकान म आ जाथे
अब लोगन मन प्राकृतिक या कृत्रिम आपदा ले अपन संपत्ति के सुरक्षा बर संपत्ति बीमा करवाय म रुचि लेवत हवय
जोहन के गाँव ले चार कोस के दुरिहा म सामबेड़ा गाँव के फिरंता संग खोरिन के बिहाव ह रामनवमी म होगे
गाँव के जतका माईलोगिन मन नसा मुक्ति बर समुदाय म घरो घर जाके जागरूकता फइलावत हवय
क्रोनिज्म संगी मन ला नौकरी अउ आन फायदा देहे म माइमोसी के लूट बिधि के प्रथा हवय
सहर म पाप पुन ला कोनो नइ मानय, इहाँ के मनखे मन ला पईसा के सिवा कुछु नइ दिखय न सुझय, इहाँ नता रिसता सब पईसा होथे
साइनस नोड जब काम नइ करे, हृदय के लय बाधित हो जाथे त पेसमेकर इम्प्लांट के जरूरत पड़थे
गोया चमपुरु अउ एक्स गो लॉव मेलोंन ब्यंजन के प्रकार हरय
देस के सामाजिक कल्यान विभाग ह बुजुर्ग मन के विसेस देखभाल बर खास योजना चलावत हे, जेमा मुफ्त इलाज करे जाथे
सोयाबीन के खेती सबले जादा ब्राजील म होथे, संसार म सोयाबीन उत्पादन के संताबे परतिसत ह पसु के चारा बर उपयोग होथे
साहू पान ठेला रानीतराई म जादा कीमत म पान मसाला बेंचत पाए गिस त वोकर उपर दू हजार रुपिया के अर्थदंड करे गिस
वेब फिलिम के चलन कोरोना काल म जादा होइस हे, टॉकिज, मल्टीफ्लेक्स बंद रिहिस त वेब सीरिज के फिलिम बिकट अइस
चिरंजीवी म पहुंचे के बाद जिला कार्यक्रम अधिकारी श्री सिसोदिया ह उचित जांच सोनोग्राफी बर ओ ल जिला अस्पताल भेजिस जिहां निशुल्क सोनोग्राफी करे गिस
अब छोटे बहिनी ह गाँव ले आ गेहे त ओखर थारी म कुछु रूपिया पइसा तो डारेच बर परही
गाँव के पढ़े लिखे गरीब मनखे ला रोजगार देय खातिर दीनदयाल उपाध्याय कौशल योजना लाए गिस
टेरनिंग करे हस कि नीहीं ? टेरनिंग म का कांदी लुवत रहेव ? दरोगा के आवाज ह बड़ कड़क रहिस
गंगूबाई काठियावाड़ी फिलिम आलिया भट्ट के फिलिम जेमा बिकट ड्रामा हवय
एन.एस.डी सर्वर ला डोमेन नाँव सिस्टम क्वेरी के सर्विसिंग बिसेसग्यता म कइ भाग म बाँटे गे हे
सामाजिक संबंध के सेती ही मनखे जिनगी म आगू बढ़थे अउ पढ़ गुन के कुछु बने खास करके देखाये के सँउख करथे
उडुपी ब्यंजन साकाहारी होथे अउ एकर उत्पत्ति माधवाचार्य दुवारा स्थापित उडुपी श्री कृष्ण मठ म होइसे
छत्तीसगढ़ मॉडल राज्य के ग्रामीण अर्थबेवस्था अब लउहे ले पुष्पित अउ पल्लवित होके इठलाए लगे हे
बैरन बाजार जुन्ना टंकी के पास महिला अउ बाल उद्यान बनवाये जाही
एकी अउ साल्टफिश जमैका के राष्ट्रीय ब्यंजन आय, अउ एक्वा पाज़ा इटालियन पोच्ड सफ़ेद मछली या शोरबा आय
नौ महीना ले गरभ ल बोहिके जचकी के पीरा ल जेन महतारी सहीथे तेन ह मया के मरम अउ लइका के सेवा जतन ल तको जानथे
सहीद ठाकुर प्यारे लाल सिंह ह मजदूर आंदोलन सहकारिता अउ सिक्छा अभियान के अगुवाई घलोक करिन
गौ मूत्र के संग्रहण, ओखर भंडारण प्रोसेसिंग, खरीदी रेट, बने उत्पाद मन बर मार्केट अउ ए सब बर आकलन करे बर कमेटी बनाय गए हे
जेठउनी ला देवउठनी तिहार घलोक केहे जाथे, पंडित महराज मन देवउठनी एकादसी के बने ता बताथे
बड़े बड़े गुनीजन मन छत्तीसगढ़ के महिमा के बखान करिन हावय
गरीब कल्यान रोजगर योजना म बिहार, मध्यपरदेस, उत्तर परदेस, झारखंड, उड़ीसा अउ राजस्थान के एक सौ सोला जिला सामिल हवय
मेहतरू ह गुड़ी करा जाके का देखथे बिजली के अंजोर म टिहला बबा ह एके झन बइठे रहय
फिलिम एक भारतीय जोड़ी सच्ची कहानी आए जेन सागरिका चक्रवर्ती के आत्मकथा द जर्नी ऑफ ए मदर म आधारित हाबे
दाई ह अपन सुख ल छोड़के बेटा मन खातिर हाड़ा होगे अपन जतेक खुसी ला लईका मन के खातिर छोड़ दिस
जे लश, लुई पास्चर, स्वामीनाथन, ग्रेडर मेंडल, रेने ड्युमॉन्ड़, चालर्स रॉय हेंडरसन अउ आने आने कृषि वैज्ञानिक हवय
एकरे सेती, संसार म बोली भाखा के महतारी सही मान अउ महत्तम होथे, ओकर गरब गुमान होथे
मुख्यमंत्री के कहे म जशपुर जिला के नन्हेसर अउ पंडरापाठ गउठान म तेल पेरई यूनिट लगाए गईस हे
कोझुक्कट्टै हर चाँउर के पिसान ले बने एकठन लोकप्रिय रक्सहूँ भारतीय पकौड़ी आय जेमा पिसे नारियर, गुड़ या चासनी भरे जाथे
मालगुजारिन ह सोच म बूड़े रम्भा ल हलावत कहिस, का होगे रम्भा ? लुगरा ल ले जाबे कि नइ?
सिंदूर हर भारत के एक पारंपरिक लाल या नारंगी रंग के गरहुनी या सोहागिन मन के माँग ला सिंगारे के पाउडर आय
हिंदी एक देवनागरी लिपी आय, जेला हिंदी बेल्ट क्षेत्र अउ मध्य पूर्वी पश्चिमी भारत म बोले जाथे
गुरुवार के एंटी करप्शन कार्यालय अंबिकापुर के एक अधिकारी ल दस हजार रुपिया रिश्वत लेवत रंगे हांत गिरफ्तार करिस
पूरा छत्तीसगढ़ ल शिव के गढ़ कबो त कोन्हो किसम के अतिश्योक्ति नई होवय
माइकल हार्ड्स एक अमेरिकी राजनीतिक दार्सनिक अउ साहित्यिक सिद्धांतकार आय
जिम्प्स के पूरा नाँव द ग्रेट इंटरनेट मेर्सस प्राइम सर्च हे
परसिद्ध संगीतकार जगजीत सिंह ह गीत गजल के क्षेत्र म बिकट जादा परसिद्धि पाईस हे
देख भाई पन्ना, सादी बिहाव एक जनम बर होथे, येला बिना सोचे बिचारे करे म जग हंसई के डर रहिथे
मई जुन के महिना तरी मा भोमरा ऊपर ले आगी असन घाम, बिना छतरी के जाना मुश्किल हो जाथे
हरेली तिहार बरसा के मझोत समे हरे चारो मुड़ा पानी पानी बगरे रथे धरती महतारी के हरियर हरियर अंचरा चारो मुड़ा बगरे रथे
भोजन के रूप म बतख ला चाँउर बतख, डक ए लोरेंच, डक बैम्बू करी, फोई ग्रास के नाँव ले बउरे जाथे
सरधालू मन बारहो महिना संगम म आके स्नान, दान, तरपन अस्थि विसर्जन आदि कृत्य करथे
गनेश भगवान के परसाद बनाय बर बारी बखरी ले खोज खोज के खीरा लानथे, डोकरी दाई के घुस्सा अउ गारी ला घलोक नई घेंपे
रावण के पुतला जले के बाद वोखर राख ल रैनी बांटथे
बरदिहा मन के काम ले छुट्टी सुरहुती के दिन ले हो जाय रथे, तेहा येमन जेठौनी लगाती माखुर झोकथे अउ काम धरथे
मर्यादा पुरूषोत्तम राम के ननिहाल चंदखुरी छत्तीसगढ़ म हे
गिरत भू जल स्तर, खेती म लागत के बढ़ोत्तरी, मवेशी मन बर चारा संकट आदि ह स्थिति ल अउ भयावह बना देहे हे
बाल्कनी तरी के ग्राउण्ड फ्लोर म बड़का गेट हे
एनिमेशन बुता ला घलोक स्केलेबल वेक्टर ग्राफिक्स ह स्पोर्ट करथे
माल ढुलाई बर हवाई जहाज, पानी जहाज, ट्रक अउ ट्रेन मन ला बउरे जाथे
इंडोनेशिया म कैथा के गूदा म मधुरस म मिलाके भिनसरहा के नाश्ता म खाए जाथे
मुँह, कान, नाक, आँख अउ त्वचा संबंधित विज्ञान ह ज्ञानेन्द्रि विज्ञान आय
कोंकण क्षेत्र म मलवानी ब्यंजन मा बटे पींयर दार के बने सहज अउ स्वस्थ रसा दलितोय हरय
ओमन अस्पताल अवइया पेशेंट ल आते ही स्टेबल करे के निर्देश दिस
एम.एफ़ हुसैन ह गजगामिनी फिलिम के निर्देसन घलोक करे रिहिस
हमन आज बिहनिया, चिड़िया उड़ खेलत रेहेन, त सीमा अउ बंटी मन ह बिकट जोरदरहा मार खाए हवय
कश्मीरी पंडित रेस्तरां मटामाल म एक कश्मीरी मिठई शुफ्ता परोसे जाथे
चन्द्रकला जी के छत्तीसगढ़ी कहानी संग्रह बगरे गोठ के सब्बो कहानी म छत्तीसगढ़ी जन जीवन ला चित्रांकित करथे
दालिथोय कोकण क्षेत्र म बनाये जाथे, जेन दार के सूप रहिथे ,जेन ला बिकट बने माने जाथे सरीर बर
किसान मन ल बी एक नकल, बीज मिनीकिट, किसान पुस्तिका आदि के वितरण करे गिस
मैदानी हॉकी खेल का उद्भव मध्यकाल म स्कॉटलैंड, नीदरलैंड अउ इंग्लैंड ले माने जाथे
देवेन्द ह बिदेसी मुद्रा बाजार म बने रुचि रखे हवय
दंतेश्वरी मंदिर ह डंकिनी संखिनी नदियाँ के संगम म बने हे इहाँ मामा भांजा मंदिर हे
छत्तीसगढ़ म शासकीय महिला औदियोगिक प्रसिक्छन संस्थान म एक सड्डू म हवय
एकता दौड़ के शुभारंभ संसदीय सचिव श्री पारसनाथ राजवाड़े अउ जिला कलेक्टर सुश्री इफ्फत आरा संग आन पदाधिकारी मन हरियर झंडी देखा के करिन
हमर छत्तीसगढ़ राज्य के मुख्यमंतरी के नाँव ला कोन ह बताही, चलो हांत उठाओ
श्रेनी हर ओ लेख मन ला राखथें जेन कोनो भी लघु उद्घृत टेम्पलेट्स के उपयोग करथे
खेल के आयोजन होइस ओमा, कई ठन खेल जइसे खो खो, कबड्डी, चित्रकला, क्वीज प्रतियोगिता घलोक छात्र छात्रा मन बर रखे गए रहिस
खेत ह सिरमिट के जंगल म बदलत हवय तभो लोगन मन भारी परसन्न हे
संपत अउ मुसवा के संग गंजहा मंदहा पारटी आ गिस हवय, पटवारी, नान्हे, नानुक, सब्बों माते हें
एक दिन म मुसवा मारे रेहेंव तब मोर लेड़गू बेटा के अबड़ सुरता आय
पानी के जांच ले आम मनखे ये जान सकहीं के उंखर जल स्त्रोत पीए के लईक हे या नइ हे
कइसे समारु, तेेंहा जब कभू डंडा पचरंगा खेलथस त बिक्कट के दाम देथस
खेत ले फसल लुआ टोराके कोठार आथे कोठार ले मींजा कूटाके कोठी म समा जथे
गरीबहा मनखे मन टूटहा करम के टूटहा दोना, दूध गँवागे चारो कोना कहिके अपन आप ल समझा लेथे
अंतह गर्भासयी युक्ति या इंट्रा यूट्राइन डिवाइस ह गर्भधारन ला रोके वाले एकठन उपकरन हरय
छत्तीसगढ़ रतनपुर म हैहयवंशी राजा मन सन् सतरा सौ चालीस तक यानि आठ सौ पैंसठ बरस राज करिन
डॉ. नरेन्द्र देव वर्मा के कविता के फूल मन माटी ले नइ उपजिन, उन उपजिन हावय कवि के कोमल हिरदे ले, माटी के मान बर
इंद्रदेव कुपित होगे, खूब बरसा करिस, आँधी पानी, बिजली का कहिबे बिरिज म हाहाकार मचगे
आर्ची सर्च इंजिन ला मैकगिल यूनिवर्सिटी इस्कूल ऑफ कम्प्यूटर साइंस म परियोजना के रूप म शुरू करे गे रिहिस
गनेश भगवान ला बइठारे बर कोनो कमती नइहे सब चंदा बरार करके खरचा पूरा करथे
भारत ह विविधता के देस होय के सेती लोग अपन धर्म के हिसाब ले मरे के बाद अंत्योष्टि कार्यक्रम ला पूरा करथे
कम्युनिस्ट क्रांति ह सर्वहारा क्रांति हे, फेर जरूरी नइ ए कि एहर माक्सवाद के बिचार ले प्रेरित रहय
बैसाखी के दिन सुरूज मेष राशि म संक्रमण करथे तेकर सेति येला मेष संक्रांति या विषुवत संक्रांति तको कहे जाथे
का हमर बर टेबुल म कुछु डबर रोटी बचें हवय?
भाई डुमनलाल ध्रुव के ए कहानी मन मा नवा समे के सांसा हावय एखर सुर अउ सब्द मन घलोक जाने चीन्हे हवय
भारत के माईलोगिन मन प्राचीन काल ले लुगरा पहिनत हवय एला कनिहा म लपट के एक छोर ला खाँध म लटकाय जाथे
माता के दरसन बर ए गाँव वो गाँव आवाजाही के रेंम लगे रथे, नवरात के बखत
सुकवारो ह पीर बाबा बर चद्दर अउ पीपर पेंड़ तरी के हनुमान जी ल सवा रूपिया के सिरनी चढ़ाए के बदना बदिस
छत्तीसगढ़ म बहिरासू माने बाहिर के मनखे मन ला मिलाय के अब्बड़ सकत अउ सुभाव हावय
गाँव म दंगा होइस त धाकड़ धाकड़ लठैत अउ पुलिस के जवान रात भर गली गली म पहरा देवत चौकस खड़े रिहिन हे
इस्कूल म खेल ला बढ़ावा देना अउ लइका मन ला खेल बर प्रोत्साहित करना ह, इस्कूल फेडरेसन ऑफ इंडिया के उद्देस हवय
तांदुला बांध भारत के छत्तीसगढ़ म स्थित हे, एहर बालोद जिला के, बालोद कलेक्टरेट ले लगभग दू किलोमीटर के दूरी म हे
भारत म मटासी माटी उत्तर प्रदेस के बुन्देलखण्ड ले लेके दक्छिन के प्रायद्वीप तक पाय जाथे
सरकार ह अपन प्रवासी श्रमिक मन ल ऊंखर निवास स्थल म ही मनरेगा के तहत रोजगार मुहैय्या करावत हे
छात्र मन विद्यालय के शिक्षिका कादम्बिनी योगेश पारकर यादव के मार्गदर्शन म धान क्रॉफ्ट प्रोजेक्ट तियार करिस
कंचा ह एकठन छोटका गोलाकार जिनिस हरय, जेन ह कांच, माटी, स्टील, प्लास्टिक के बनाय जाथे
कैथा के लकड़ी हल्का भूरूवा, कठोर अउ टिकाऊ होथे, एकर उपयोग इमारती लकड़ी के तौर म घलोक करे जाथे
स्वामी आत्मानंद इंग्लिश मिडियम इस्कूल योजना ला छत्तीसगढ़ के लइका मन बर बनाए गे हवय
मंत्री जोशी कोयला उत्पादन अउ डिस्पैच बढ़ाए म अधिकारी मन के संग मंथन करही
महावीर जी के बचपन के नाँव बर्धमान रिहिस मोन्टू बेटा सुरता राखबे
डोमिनिक अब्राम्स, लॉरेन, आइसक अजज़ेन, फ्लॉयड ऑलपोर्ट, गॉर्डन ऑलपोर्ट मन जाने माने समाज वैज्ञानिक हरय
फेंटाए दार ला फेर बफोए जाथे, फेर ओखर चानी करके तावा म सेंके जाथे फेर कढ़ी म डारे जाथे
जब कोन्हूं कोन्हूं उपर दाई विराजमान होथे तब भारी कष्ट मिलथे
तिपत घांम म जैनी साध्वी ला घर कोति आवत देखके जम्मो मनखे मन अपन दुवारी म पानी छिंचे लगिन
एक स्लामी अर्थबेवस्था के केंद्रीय विसेसता म संछेप करे जाथे
कुबेर के दूसर कहिनी कहा नहीं मा नारी मन के जिनगी अउ ओखर कतको रूप देखे के बरनन हवय
आज बैसाखू ह बिन भुइयाँ के, बिन कुरिया के बिन लइका मन के अपन ला अनाथ कस पईस
भारत सरकार ह मछुआरा मन के नाँव ले फोकट म पचास हजार के जीवन बीमा अउ विकलांग खातिर पचीस हजार उपराहा देथे
छत्तीसगढ़ के रतन भुइयाँ के खजाना जम्मों जनता बर खुल जाही त गियान अउ विवेक के अधार ले सुग्घर छत्तीसगढ़ के सपना ह पूरन हो जाही
विलंबित भुगतान बर मानक ह मूल्य के व्यापक रूप ले स्वीकृत तरीका होए के कारज हरय
सोनार मन नवा नवा डिजाइन के अइठी, गुलबंद, बिछिया अउ साटी बनाके दुकान मन म टांगे रहिथे
कुपोषित लइका, गर्भवती अउ शिशुवती महतारी मन के जतका संभव हो ओतका पौष्टिक भोजन दे करे म धियान केंद्रित करे जात हावय
राजनीतिक दल के सब सदस्य मन मिल के चुनाव करथे की पार्टी के नेतृत्व कोन ह करही
जइसने गनेस भगवान के बिदा होथे, तरिया नंदिया मा लेग के ठंडा करथन उहीं दिन पितर बइसकी रथे
खांसी छिंक ले एक ठउर दुसर ठउर मा जवइया स्वाइन फूलू ले बचाथे
छत्तीसगढ़ भुइयाँ के महिमा अपरंपार हावय, अपन चाल अउ चरित्तर म ए ह उज्जर हावय, तेखर सेती गुनीजन मन एला उपर जगा मिले के असीस दिस
राजा भागीरथी ह जब सरग ले गंगा ला उतारिस तब अपन पितर ला तिल अउ चांउर, गंगा जल म डार के तरपन करिस अउ दान दइछना दिस तभे ओकर पितर मन जेन परेत जोनी म भटकत रिहिस तेकर आत्मा के मुक्ति होइस, ये सब बुता इहीं तिरसकरात के दिन होइस
बिस्तृत परिवार म दाई ददा, बड़का दाई ददा, कका काकी, बबा अउ लइका मन रहिथे
कम्प्यूटर नेटवर्किंग के कोलिजन अवॉइडेंस म कैरियर सेंसिंग के बउरे जाथे
ग्राम धनोरा के स्वास्थ्य केन्द्र म दुलारी ह एक प्यारा दुलारा लइका ल जन्म दिस
हनुमान जी ल भूत प्रेत विनासक, सतरू दमन, पुत्र पुत्री अउ सम्पत्ति के दाता तक माने गेहे
मंत्री मन ह महासभा म क्रांतिकारी अमर शहीद शिरोमणी गैंद सिंह शहादत दिवस म ओ मन ल श्रद्धांजलि अर्पित करिन
आंवला नवमीं ल आंवरा नवमीं आखा नवमीं अउ अक्षय नवमीं घलो कहे जाथे
छापामार टीम के बताती ये अवैध रूप ले जादा कीमत म ब्लेक म बेचे बर रखे गए भंडारन रहिस दारू ह
साल अठारा सौ तिरानबे म भारत सरकार ह इंग्लैंड के सिक्का शिलिंग पेंस म रुपया के एक कान्हूनन दर निर्धारित करे रिहिस
सरकार के निर्णय ले बिलासपुर सहर के करीबन तिरसठ हजार घरेलू उपभोक्ता लाभान्वित होवत हे
मरहाराम अपन मान बर परान देहे के परन करथे फेर का हे, अनियाव अउ अतियाचार ले मुकति बर धिरलगहा गाँव संघराय लगथे
बिरस्पत दिन चार बजे बिहिनिया जाग के नित्त करम करे नहाय धोय के पाछु घर के मई महाटी म दिया बार के मढ़ाथे
डुमनलाल ध्रुव के कहानी, मन के पाखी संघरा के पहिली कहानी समे ले बलवान ह परिवार के सही देख रेख करे म सावचेत रहे के संदेसा देथे
गायत्री ला वेद माता, गियान के गंगोतरी, संस्कृति के महतारी अउ आत्म बल के अधिस्ठतरी के हे जाथे
सोलर ड्यूल पम्प मन ले सुरूज के ऊर्जा के उपयोग करके ओवरहेड टैंक म पानी सकेले जावत हे
एलो फंगस ह बिकट गम्भीर बीमारी आय
मुख्यमंत्री ह गुरूग्रंथ साहब के आगू मत्था टेक के प्रदेश के सुख समृद्धि अउ खुशहाली के कामना करिन
लाभार्थी के अधिकार ह ट्रस्ट के संपत्ति के लेखांकन ला अनुरोध करे के अधिकार हवय
चुलमाटी के माटी ल बाँस के दू ठिन नवा टुकनी म भरके नवा कपड़ा म ढाँक के लानथे
देवारी तिहार के परब ह आपसी भाईचारा अउ सौहार्द्र ल पोठ करे के आवय
घोंघी ह सबले जादा समुंदर म पाए जाय वाले जीव हवय, घोंघा न खाली आकार अउ सारीरिक संरचना म घलोक बिकट बिबिध होथे
गोबर के बने फ्लोटिंग दीया सुंदर तो हेच, देर तक पानी म तैरे के सेती ले ये बहुत सुंदर नजारा प्रस्तुत करत हे
महतारी ,मोला नवा कोटनहीं मिलत हे जउन ल मेंहा न्यूयॉर्क ले खरीदें रेहे हंव
माता कूष्माण्डा ब्रम्हाण्ड ल रचना करथे तेखर सेती येखर नाम कूष्माण्डा परिस हे
सब पशु मन ले सोहई बांध के गाँव भर म शोभा यात्रा असन घुमाथे जेन ल डार खेलना कइथे
भासाई नृविज्ञान औपचारिक काब्य प्रदर्सन तत्व ल पकड़े बर काबय पंक्ति,छंद के उपयोग करथे
बासी खाके बनिहार निकलत सब समान ला धर के दुलार ह खेत कोती बनिहार मन संग चल देथे
ज्वाइन कराये के पहली दरोगा ह तीनों नवा नेवरिया रंगरूट मन के गियान के परीक्षा लिस
संचालक, भौमिकी अउ खनिकर्म जय प्रकाश मौर्य ले मिले जानकारी के मुताबिक लौह अयस्क ले सबले जादा तीन हजार छह सौ सात करोड़ रूपिया के राजस्व मिले हावय
साहित्य साधक मन छत्तीसगढ़ी महतारी के सच्चा सपूत आय, इँकरे समरपन, सेवा अउ तियाग के सुगंध ह जुग जुगांत तक जिही, महमहावत रिही
वाल्मिकी जी ह राम ल मरा मरा जपे हे अउ उल्टा जपके घलव महर्षि वाल्मिकी बनिस
संगी हो, हमला बिसवास हे अब्बड़ जतन ले मिले ए छत्तीसगढ़ राज के उपहार ल अकारथ नइ होना चाही
जांच म ये पता चलीस की थ्रेसर मशीन ल एक अप्रशिक्षित ऑपरेटर चलात रिहिस
बेमेतरा, छत्तीसगढ़ सासन के फ्लेगसिप योजना नरवा, गरुवा, घुरुवा, बारी के अंतर्गत पूरा राज्य म डीपीआर तियार करके कई प्रकार के काम कराए जात हे
चैतु ह मनेच मन ठान लिस कि मोर बेटा ल मेंहा बारी बखरी म साग सब्जी लगवा के बेचवाहूं फेर कारखाना नई भेजंव
पैरोटा या पोरोटा एक भारतीय अउ श्रीलंकाई फ्लैटब्रेड हे, जेला मैदा या आटा ले बनाय जाथे
संजू ह बइहाँ जाथे पिथे खाथे तहाँ ले आंय बांय बड़बड़ाथे, गारी गुफ्तार लगाथे अउ मुंहजोरी करबे तहाँ ले शेर सही पहलवान बनके बजड़थे घला
विकिपीडिया के शुरुआत जिमी वेल्स अउ लैरी सैंगर ह दो हजार एक म करे रहिन
मार्क्सवाद उन्नीसवीं सताब्दी के मध्य म कार्ल मार्क्स अउ फ्रेडरिक एंगेल्स दुवारा बिकसित सिद्धांत होथे
बुद्धिस्ट अर्किटेक्टर बिहार झारखंड म परसिद्ध हवय
गोई तँय भुँइया के चन्दा ह कविता आय
कुटका कुटका करके रास म चढ़ाथे अउ काठा म नापथे काठा के नाप दु पइली ले तीन पइली अउ चार पइली के होथे
कुट्टनाड म चाँउर बिकट होथे ते सेती एला केरल के चाँउर के कटोरा कहिथे ए ह आलप्पुष़ा जिले के बैकवाटर्स के बीच हे
भोजन अउ स्वल्पाहार वितरण बर अलग से वितरण काउंटर घलोक बनाय गए हे,मंत्रालय म
तत्सम हर तत् अउ सम ले मिलके बने हे, ए अइसन सब्द होथे जेला संस्कृत ले बिगन रूप बदले लिए जाथे
तेंहा कइसे अपन कोरा चेक म कखरो नाँव नइ लिखे हस अउ ओमा दस्खत कर दे हस?
कस ओ गुप्तईन तैं ह तो अरोस परोस के जम्मो झन ल बताय रहे कि तंय चले फिरे नइ सकत अस कहिके
इंटरनेट ऑफ थिंग्स एक अइसन तकनीक हे, जेन हमला इलेक्ट्रोनिक उपकरन मन ला दूरिहा ले जोड़े म मदद करथे,अउ हम मन ला अपन उपकरन मन ला दूरिहा ले एक्सेस करब म सक्छम बनाथे
मुनिया हर टीवी म कार्टून चैनल ला देखत रहिथे, ओला मोंगली के कार्टून हर बिकट बढ़िया लागथे
छत्तीसगढ़ राज म भुइयाँ खाल्हे म इकतालिस हजार सात सौ बीस मिलियन घन मीटर पानी हवय केन्द्रीय भूजल रिपोर्ट के अनुसार
सियान दाई ह अपन बेटा अउ नाती मन ला चित्ती खेले बर पइसा देथे ,सब जुवा खेले बर धर लेथे जीतथे तेमन खुस हो जथे हारथे ते मन झुरमुरा के हार आके सुत जथे
सालिक राम के बताती मक्का के क्वालिटी ल देखके आसपास अउ दूसरे जिला के बेवसायी घलोक आके मक्का बिसात रहिन
बलदाऊ राम ह नान्हें मन ला बल देथे ओकर तीर गियान के बल हवय बाहुबल, धनबल अउ छलबल ले ओकर कोनो नता नइये
चित्रकारी रंग अउ सुवर, संतृप्ति, मूल्य ले बने हेवय, पेंटिंग के सार आय संस्कृति के किसम किसम के चित्रकारी होथे
गाय गरू गोबर के कचरा के संग रात दिन बइला कस जोताये हवय इहाँ गाँव म का सुख हे ?
देवारी के मातर मनाय के पाछू मड़ई सुरु हो जथे, सियान मन गाँव म बइठका करके सलाहा सुनता होथे
जादातर म्यूचुअल फंड चार खास स्रेनी म आथे . मनी मार्केट फंड, बांड फंड, स्टॉक फंड और टारगेट डेट फंड
सुकारो के घरवाला ल बीते ले सुकारो के जिनगी म दुःखे दुःख हे, दूसर के खेत म सुकारो कमा कमा के मंगलू ल पढ़ावत हवय
नैतिक बेंक संचालन म पारदर्सिता ला प्राथमिकता देथे अउ सिरिफ सामाजिक जिम्मा निवेस करे म विचारथे
श्री मोदी ह गरीब महतारी अउ बहिनी मन के खातिर शौचालय महत्ता के दिखाये वाला एक रचनात्मक वीडियो क्लिप तको साझा करिन
देस म बढ़िया सुवास्थ सुबिधा देय खातिर सासन के सुवास्थ विभाग ह बिकट के अनुदान देथे
एम्स के डायरेक्टर डॉ. एम नितिन एम नागलकर ह बतइस कि कन्हैयालाल अग्रवाल ल कोविड संक्रमण के संग निमोनिया रिहिस
ग्लीबे ब्रेथन आयरिश चीज़ के सूची म सबले जादा परसिद्ध हवय जेला लोगन मन पसंद करथे
चुनाव विश्लेषण म चुनाव म पड़े वोट के जाति समाज क्षेत्रफल अउ ला बुधिया मनखे मन हर छिंहीबिंही फोरियाय के उदिम करथे
लौकी के साग ला घलोक बरोबर घरो घर मनखे मन ह रांध के खाबे करथे, बरसात घरी बिकट लौकी फरथे
मनटोरा के दाई ददा आज अब्बड़ खुस हे, गाँव के नाँव ल रोसन करे हे ओखर बेटी मनटोरा ह
एथलेटिक्स अगले प्रकार के खेल मन ला कवर करे वाले ट्रैक अउ फील्ड इवेंट्स के एक समूह आय
ठकुरान ह पहिली ले बनिहारिन मन संग बिहिनिया ले बढ़ोना के सब समान ला धरा के चल देहे
पूजा के सब समान दुध, दही, घी, नरियर, अगरबती, सेंदुर गुलाल, फुल पान अपन थारी मा सजा के गाँव के चंउक होय चाहे शंकर भगवान के मंदिर म सब सकलाथे कमरछठ पूजा करे बर
ईष्र्या, द्वेष के अंधियारा मेटारत किसान मन म जन कल्याण के भावना भरे एक दूसर ल दीपदान करथे
वन विभाग ह केम्पा मद ले एक सौ चालीस दशमलव सात छह किलोमीटर लम्बाई के कई ठन नाला मन के सुधार बर डी.पी.आर तियार करे हे
सारीरिक सिक्छा के उद्देस्य छात्र मन के मानसिक अउ बौद्धिक बिकास करना हवय
छत्तीसगढ़ी भाखा ह छत्तीसगढ़ के साँस साँस म समाय हावय, छत्तीसगढ़ ह छत्तीसगढ़ी म सोंचथे, समझथे अउ सिरजथे घलोक
गाँव के बाहिर हुँआ हुँआ हुँआ अउ गाँव म ये भौं भौं भौं के परंपरा आज तक बने हवय
ऑफिस म बइठ के काम करइया लोगन मन बर मालासन करे ले अब्बड़ फ़ायदा मिलथे
काजू ह एक परकार के सुखा फल हे, जेकर उत्पत्ति ब्राजील देस म होए हे
फरफौद के धीवर पारा म सामुदायिक भवन बनाये बर छह दशमलव पाँच शून्य लाख रूपिया रूपिया मंजूर करे गे हावय
सनतू करा बिकट अकन पइसा हे जी, फेर उधारी मांगेंव त सब जिनिस ला देखे के बाद देहूँ कहि दिस
बारी बखरी के लगावब म बिकट के लगथे बेरा मेहनत
स्थानीय बाजार म ताजा साग भाजी मन के मांग घलोक जादा होथे, जेखर से ऊंखर साग भाजी मन आसानी ले बेंचा जाथे
आई.एस.ओ छवि ला डिस्क इमेजिंग सॉफ्टवेयर दुवारा ऑप्टिकल डिस्क ले बदल के एक अलग डिस्क छवि फ़ाइल बनाए जाथे
डॉ. खूबचंद बघेल छत्तीसगढ़ राज के प्रथम स्वप्न द्रष्टा रिहिस जेन हर पथरी गाँव रायपुर म अवतरे रिहिस
हार्ट लंग मसीन लगे ले दू माह म पचास बायपास सर्जेरी होइस
छत्तीसगढी म एक हाना हे कोस कोस म पानी बदले चार कोस म बानी, अइसने छत्तीसगढी भाखा हर खलसा, फूलझर म बदलाव हो जाथे
अपन पुरखा के खेत बेचाये के दुख दाई के आँखी म झूलत रिहिस
अइसन मान्यता हवय कि जेन मातारानी ल बरोबर बने मन ले अरजी बिनती करथे ओखर घर म सदा दिन खुसहाली रहिथे
महान चिकित्सासास्त्री सुश्रुत के सुश्रुत संहिता संग्रह ला प्लास्टिक सरजरी ला सबले जुन्ना ग्रंथ माने जाथे
पोंगल तिहार के तीन दिन मन ला भोगी पोंगल, सूर्य पोंगल अउ मट्टू पोंगल कहे जाथे
डॉ. विनय कुमार पाठक एक भासाबिद् हरय जेन छत्तीसगढ़ी भाखा के बढ़वार खातिर बड़का उदिम सरलग करत रहिथे
गाँव के जम्मो बेटी मन मनटोरा कस बनबो कहिके ओखर ले प्रेरना लेवत हवय
सरगुजा म सरगुजिहा, पुरब म लरिया, पछाहूम खल्ताही अउ दक्छिन म हल्बी के चलन हवय, सब्बो म छत्तीसगढ़ी के ठासा हवय
भगवान राम के उपदेस ला ग्रहन करव अउ सुग्घर भारत बनाव
सरमा जी ह बिहनिया रमायन के चौपाई ल जोर जोर से गावत रिहिस, येकर बर कि ओखर लइका मन म बढ़िया संस्कार परय
छत्तीसगढ़ म सकताहा माने शक्ति के उपासक मन जेठउनी के अउ कबीरहा मन पुन्नी के दिन सोहई बँधवाथे
रेंड नदी हे ओड़गी बिकास खंड म, चांदनी बिहारपुर के तीर बलंगी ले कोस भर पछिम म रकसगंडा झरना हवे
आंधी तूफान अउ प्राकृतिक बिपदा के सेती फ्लइट हर केन्सिल होगे
सेठ रोसन लाल के घर म आज भिनसरहा ले चंदा मंगईया मन के बनेच भीड़ रिहिस
तुँहर घर काकी के मौत ह का बीमारी के सेती होए रिहिस हवय कका?
छत्तीसगढ़ के प्रमुख बांध म गंगरेल समेत मुरमसिली, खुटाघाट, हसदेव बांगो, खरखरा, सोंढूर जइसे कइठन बांध सम्मिलित हवय
बस स्टेंड म एक ठन नल दिखिस त रमसीला के जी हाय लगिस
दरअसल जिला के थाना डभरा अंतर्गत ग्राम खोंधरी के छबीलाल सिदार उम्र बत्तीस वर्ष सत्ताईस अगस्त ले लापता रिहिस
वैश्विक महामारी कोविड उन्नीस के बीच छत्तीसगढ़ लहुटे प्रवासी श्रमिक मन के जिंदगी ह नवा करवट लेहे शुरू कर देहे हे
काकरो वोट ला रोके या राजनीतिक प्रक्रिया के कोनो दुसर पहलू म भाग लेए ले इंकार करे के नीति ला एबस्टेनीज्म कहे जाथे
मड़ई म सब जुरियाय के पाछू सब सियान सरपंच, पंच, पटइल अउ गाँव के मालगुजार गौंटिया मन ला लाने बर पूरा बस्ती के चक्कर काटत मड़ई ठउर के पंडाल म सब सकलाथे अउ मालिक मन के आघू म दोहा पार पार के बिधुन होके नांचथे
सोनारिन के लइका कोन्हू चोरहा हे, कोन्हू लबरा हे, वोकर बेटी ला तो देख कइसे बेकदरी घूमत हे
उद्यानिकी विभाग ले पैक हाउस म दू लाख रूपिया सब्सिडी मिले हे
कोनो साहेब सुभा मन सरकारी सामाज कल्यान योजना के रुपिया पइसा म हेरफेर करथे तेला भ्रष्टाचार कहे जाथे
फूली माई लोगनमन के नाक म पहिरे के आभूषण हरय, ए लौंग के जइसे दिखथे
जौ के घलोक बिकट मांग रहिथे बाजार म येखर गिनती रबि फसल म करे जाथे
आदरणीय माई पहुना, गाँववासी अउ मोर सहपाठी भाई बहिनी हो काली हमर गाँव म नाचा हे आप सब्बो झन ला झारा झारा नेवता हे
सोडियम पेंथोथाल एक बिकट ही विशिष्ट औषधीय दवा होथेए जेन एक अंगूठा वाला अंस ले निर्मित होथे
पुलिस ह जासूसी के सक म कबूतर ल कब्जा म लेके येखर जांच शुरू कर देहे
संचार अध्ययन समाजिक ब्यक्तिगत अउ बेवसायिक जिनगी म संदेस के उत्पादन अउ प्रभाव म केन्द्रित रहिथे
बाम्बे बाजार के हलवई मन ल का पूछबे, ओ डहर रेंगबे त उहाँ के जिनिस महर महर करत रहिथे
भारतीय रिजर्व बेंक के गवर्नर भारतीय केंद्रीय बेंक के सबले बड़े बेंक कर्मी होथे, पहिली गवर्नर ओसबोर्न स्मिथ रिहिस
नेवी मन समुद्र म देस के रक्षा करथे, जहाज़ म घूमत घूमत सीमा के जांच करथे
नान्हे लइका बने फोर फरिहाके नई गोठिया सकय तभो ओकर तोतरी बानी के गोठ बात सबो ल बने सुहाथे भाथे अउ नीक लागथे
वेदांत के शाब्दिक अर्थ हे वेदों का अंत, ए छै वेद म आखिरी वेद हवय
पहिली मनीराम घर के अँगना म कागज के फूल ह बिकट रिहिस हे फेर अब अँगना ह सुन्ना परे हे
ग्यारह सौ इंक्यावन म तराइन के प्रथम युद्ध म पृथ्वीराज चौहान द्वारा मुहम्मद गोरी ल हराये गे रिहिस
तिरसकरात के जाय के बाद अवइया दिन आमा बगीचा के होही, अब झटकुन अमरइया महमहाय बर धर लिही
मनखे कविलाल वल्द तेजु राम गोड़ ग्राम चारगांव के निशान देही म रोमलाल के घर म छापा मारके ओ वनोपज ल जब्त करे गिस
नवां जमाना संग चलबो तभे तो बनही बड़े दीदी के बात ल सुन के परबतिया कुछू नई कहिस
अतकी बड़ परवार ल देख के गाँव के ईर्ष्यालु मन के भी कुछु नी चले, अउ ओमन ए घर वाला मन ला खूब डराय
भारत सरकार ह छात्र मन ला कछु मौलिक अधिकार दे हे, जेखर उपयोग छात्र मन अपन शोषण के खिलाफ कर सकथे
आत्या पात्या हर भारत के एक पारंपरिक खेल आय, जेला दू पक्छ के बीच नौ तरफ खेले जाथे
बलात्कार बिगन सहमति के कुकरम ला कहे जाथे, अउ शोषण गोठबात के जाल म फंसा के देह के बउरन ला कहे जाथे
नीलावरम ग्राम पंचायत भवन के बाउंड्री वाल संग कई ठन काम मन के घलोक लोकार्पण करे गिस
स्वर्गीय मिनीमाता के पचासवां पुण्यतिथि के अवसर म पुण्य स्मरण के कार्यक्रम दुर्ग जिला के समोदा म आयोजित करे गिस
लाई बरी लाई के बने होथे, बनाए के पहिली लाई ला सफ्फा करे जाथे, लाई म फसे धान ला अलग करे जाथे
उत्तर भारत म कतकोन प्रकार के ब्यंजन बनथे, जेमा पेठा, खाजा, बर्फी परसिद्ध हे
बरफ के बाढ़े अकार ह अपन बजन के सेती परबत वाला ईलाका मन ले ढूल जाथे अउ खसलत रहिथे
विधायक जी,अपन भ्रमण के दौरान निर्माणाधीन एकलव्य आवासीय विद्यालय के संबंध म एक एक बिन्दु के जानकारी प्राप्त करिन
कब्रिस्तान अउ पथरा वाले बस्ती संकरजंग ह उड़िसा के अनगुल के तीर म स्थित एकठन पुरातात्विक स्थल हरय
भारत के हिन्दू धरम ह दया, छिमा, परहित, जीव मात्र के कल्यान अउ प्रकृति के मान सम्मान करे बर सिखोथे
धानपान ह ठिकाना नइ हे अउ साँवा भुंडी बन ह बिकट जामे हे
भारत के हस्तशिल्प म ढोकरा कास्टिंग, उत्तम पीतल के बरतन, बस्तर के जनजाति कला, रेशमी कपड़ा अउ मन जगत परसिद्ध हे
पेट के बीमारी एनोरेक्सिया अउ मानसिक स्वास्थ विकार एनोरेक्सिया नर्वोसा ला एक्के नइ समझना चाही दुनों अलगे होथे
लीला मंडली वाला मन आइन सुपा सुपा पाइन, भजन वाला मन आके डोकरी दाई ला काया खंडी भजन सुनाइन अउ पाइन अइसने बारा बजत ले सब छेरछेरा चलगे
दुर्ग, गौठान मन म गिर अउ साहीवाल नस्ल के गौवंश के संग अब उच्च नस्ल के छेरी घलोक बांटे जात हे
महाराष्ट्र, गुजरात, तेलंगाना, आंध्रप्रदेश, मध्यप्रदेश, राजस्थान ले अड़बड़ झन श्रमिक बागनदी बार्डर आवत हे
आठे के बिहान दिन ले सब अपन ददा भाई के रद्दा जोहना सुरु हो जथे तिजहारिन मनके
बत्तीस बछर के तीर तार प्रजनन क्षमता ह कम होए लगथे, अउ चालीस बछर के बाद गर्भावस्था ह बिकट खतरनाक बन सकथे
भारत देस म आवर्ति जमा खाता अउ सावधि जमा खाता दुनों ह बिकट लोकप्रिय हे, अउ बाजार के जोखिम ले दूर हे